CELEX: 62021CN0447
Language: lt
Date: 2021-07-20 00:00:00
Title: Byla C-447/21 P: 2021 m. liepos 20 d. Petrus Kerstens pateiktas apeliacinis skundas dėl 2021 m. gegužės 17 d. Bendrojo Teismo (septintoji kolegija) priimtos nutarties byloje T-672/20 Kerstens / Komisija

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/8
            
         
      2021 m. liepos 20 d. Petrus Kerstens pateiktas apeliacinis skundas dėl 2021 m. gegužės 17 d. Bendrojo Teismo (septintoji kolegija) priimtos nutarties byloje T-672/20 Kerstens / Komisija
      
      (Byla C-447/21 P)
      (2021/C 431/06)
      Proceso kalba: prancūzų
      
         Šalys
      
      
         Apeliantas: Petrus Kerstens, atstovaujamas advokato C. Mourato
      
         Kita proceso šalis: Europos Komisija
      
         Apelianto reikalavimai
      
      
                  —
               
               
                  Panaikinti 2021 m. gegužės 17 d. Bendrojo Teismo nutartį Kerstens / Komisija (T-672/20).
               
            
                  —
               
               
                  Pripažinti ieškinį priimtinu.
               
            
                  —
               
               
                  Atsižvelgiant į tai, kad byla nėra parengta nagrinėti iš esmės, grąžinti bylą Bendrajam Teismui, kad šis priimtų sprendimą iš esmės.
               
            
                  —
               
               
                  Atidėti bylinėjimosi išlaidų klausimo nagrinėjimą.
               
            
         Apeliacinio skundo pagrindai ir pagrindiniai argumentai
      
      Keturi apeliacinio skundo pagrindai susiję su apelianto pirmojoje instancijoje pareikšto ieškinio priimtinumu.
      Pirmajame pagrinde apeliantas tvirtina, kad Bendrasis Teismas, pripažindamas ieškinį dėl 2020 m. sausio 20 ir 31 d. sprendimų panaikinimo nepriimtinu, pažeidė įrodinėjimo pareigos taisykles ir Pareigūnų tarnybos nuostatų 91 straipsnio 3 dalį bei iškraipė faktines aplinkybes ir įrodymus.
      Antrajame pagrinde apeliantas mano, kad Bendrasis Teismas nepakankamai motyvavo skundžiamą nutartį.
      Trečiajame pagrinde apeliantas teigia, kad Bendrasis Teismas, nustatydamas ginčijamo akto įteikimo datą, šiurkščiai pažeidė teisinio saugumo principą.
      Ketvirtajame (paskutiniajame) pagrinde apeliantas tvirtina, kad Bendrasis Teismas, nustatydamas pareigūnams skirtų aktų, dėl kurių reikia kreiptis į teismą, įteikimo datą, pažeidė vienodo požiūrio į pareigūnus principą.